EARTH เซ็ง! ราคาถ่านหินปรับลง Q2 กำไรลดเหลือ 206.87 ลบ.
EARTH เซ็ง! ราคาถ่านหินปรับลง Q2 กำไรลดเหลือ 206.87 ลบ.ลดลง 44% จากปีก่อนมีกำไร 366.88 ลบ. ส่วน 6 เดือนแรกมีกำไร 479.20 ลบ.ลดลง 17% จากปีก่อนมีกำไร 580.16 ลบ.
14 ส.ค. 2558

บริษัท เอ็นเนอร์ยี่ เอิร์ธ จำกัด (มหาชน) หรือ EARTH รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 206.87 ล้านบาท หรือมีกำไรสุทธิ 0.0696 บาทต่อหุ้น ลดลง 44% จากช่วงเดียวกันของปีก่อนที่มีกำไรสุทธิ 366.88 ล้านบาท หรือมีกำไรสุทธิ 0.1238 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 479.20 ล้านบาท หรือมีกำไรสุทธิ 0.1612 บาทต่อหุ้น ลดลง 17% จากช่วงเดียวกันของปีก่อนที่มีกำไรสุทธิ 580.16 ล้านบาท หรือมีกำไรต่อสุทธิ 0.196 บาทต่อหุ้น
โดยผลการดำเนินงานที่มีกำไรลดลง เนื่องจากบริษัทมีรายได้จากการขายลดลง จากราคาตลาดโลกเฉลี่ยลดลงส่งผลให้ยอดขายลดลง รวมทั้งมีกำไรขั้นต้นลดลงจากราคาขายถ่านหินลดลงตามราคาตลาดโลกที่ปรับตัวลดลง